CELEX: C2006/048/74
Language: lv
Date: 2006-02-25 00:00:00
Title: lieta T-429/05: Prasība, kas celta  2005. gada 7. decembrī  —  Artegodan  pret Komisiju

25.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 48/38
            
         Prasība, kas celta 2005. gada 7. decembrī — Artegodan pret Komisiju
   (lieta T-429/05)
   (2006/C 48/74)
   Tiesvedības valoda — vācu
   Lietas dalībnieki
   
      Prasītāja: Artegodan, Lüchow (Vācija) (pārstāvis — U. Doepner, advokāts)
   
      Atbildētāja: Eiropas Kopienu Komisija
   Prasītājas prasījumi
   
               —
            
            
               piespriest atbildētājai samaksāt prasītājai naudas summu EUR 1 430 821,36 apmērā un procentus pēc vienotas likmes 8 % par laiku no sprieduma pasludināšanas dienas līdz samaksas pilnā apmērā dienai;
            
         
               —
            
            
               atzīt, ka atbildētājai ir pienākums atlīdzināt prasītājai visus zaudējumus, kas pēdējai vēl radīsies nākotnē no mārketinga izdevumiem, kas ir nepieciešami, lai atkal sasniegtu tādu medikamenta Tenuate retard tirgus stāvokli, kāds tam bija pirms atbildētājas veiktās atļaujas atsaukšanas;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasītāja prasa Komisijai atlīdzināt zaudējumus atbilstoši EKL 228. panta 2. punktam un EKL 235. pantam un lūdz konstatēt, ka atbildētājai ir pienākums atlīdzināt prasītājai visus zaudējumus, kas tai vēl radīsies nākotnē no mārketinga izdevumiem.
   Attiecībā uz prasības pamatu ir jānorāda, ka prasītājai ir atļauja, kas ir saistīta ar tiesībām uz zālēm, attiecībā uz amfepramonu saturošo preparātu Tenuate retard. 2000. gada 9. martā atbildētāja, pamatojoties uz Direktīvas 75/319/EEK (1) 15.a pantu, pieņēma lēmumu par atļaujas attiecībā uz cilvēkiem paredzētām zālēm, kas satur vielu “amfepramons”, atsaukšanu (K [2000] 453). Atbildīgā Vācijas iestāde transponēja šo lēmumu ar 2000. gada 11. aprīļa lēmumu. Ar Pirmās instances tiesas 2002. gada 26. novembra spriedumu apvienotajās lietās T-74/00, T-76/00, T-83/00 — T-85/00, T-132/00, T-137/00 un T-141/00 Komisijas lēmums K (2000) 453 tika atzīts par spēkā neesošu. Pret šo spriedumu Komisijas iesniegto apelāciju Eiropas Kopienu Tiesa noraidīja ar spriedumu lietā C-39/03 P.
   Pamatojot savu prasību, prasītāja norāda, ka atbildētāja, pieņemot lēmumu K (2000) 453, ir rīkojusies prettiesiski un, līdz ar to, ir pārkāpusi dažādas prasītājas aizsardzībai noteiktas tiesību normas. Ir pārkāptas prasītājas pamattiesības uz organizētu un veicamu uzņēmējdarbību (sabiedrību tiesības un īpašuma tiesības). Ir pārkāpts arī Direktīvas 65/65/EEK (2) 11. pants. Turklāt prasītāja apgalvo, ka Komisija ir pārkāpusi samērīguma principu un labas pārvaldības principu.
   Prasītāja apgalvo, ka sakarā ar apstrīdēto Komisijas lēmumu un tā transpozīciju tai ir radušies zaudējumi. Prasītāja uzskata, ka minētie atbildētājas pieļautie tiesību pārkāpumi rada tai pienākumu atlīdzināt zaudējumus.
   
      (1)  Padomes 1975. gada 20. maija Direktīva 75/319/EEK par to normatīvo un administratīvo aktu noteikumu tuvināšanu, kuri attiecas uz patentētām zālēm.
   
      (2)  Padomes 1965. gada 26. janvāra Direktīva 65/65/EEK par to normatīvo vai administratīvo aktu noteikumu tuvināšanu, kas attiecas uz zālēm.